**1 Музей: негізгі даму кезеңдері, құрылымы, типтері**

Музей гректің «museіon» сөзінен алынған, «муза сарайы» деген мағынаны береді. Музей адамзат өркениетінің ең керемет жетістігі болып табылады. Музей – мәдени, бiлiм беру және ғылыми-зерттеу функцияларын жүзеге асыруға және тарихи-ғылыми дерек ретіндегі ескерткіштерді, өнер туындыларын, мәдени-тарихи мұраларды сақтап, жинақтап, көпшiлiкке танытуды қамтамасыз етуге бағытталған, музей экспонаттары мен музей коллекцияларын сақтау, зерделеу және көпшiлiкке көрсету үшiн құрылған мәдениет ұйымдары.

Бүгінгі таңда музейлер өткен дәуір құндықтарын болашақ ұрпақ үшін сақтап қана қоймайды, заттық және рухани құндылықтарды танытуда, ғылыми тұрғыда зерттеп, оның нәтижелерін насихаттауда, осы негізде тәлім-тәрбие беруде маңызды рөл атқарады, ғылыми-ағартушылық және ғылыми-зерттеу ісімен қоса айналысады. Сондай-ақ музей мекемелері құндылықтарын комплектациялау, экспозициялау, насихаттауды жүзеге асырады. Музейлердің қалыптасуы ұлттық сана-сезімді оятуға, мәдени-саяси идеяларды (ой-сезімді) насихаттауға көмектеседі. Музей ғылымның, білімнің, мәдениеттің қалыптасуына ықпал ететін ғылыми мекеме ретінде өскелең ұрпақтың тәрбиесіне, тарихи сананың қалыптасуына ықпал етеді.

Музеология/Музейтану – музей ісінің даму тарихын, музейлер қызметін ұйымдастыру жүйесін, музеология теориясы мен практикасын, музей ісінің коммуникациясын, бағыттарын, адамдардың музейге қарым-қатынасын, музей заты арқылы оның өмір сүрген қоғамының ақпаратын, жасалу, қолдану ортасын зерттеумен айналысатын ғылым саласы.

Музеология сондай-ақ ғылыми пән музейлік деректану мен тарихнамасы, қолданбалы музейтануды (ғылыми әдістерін, музейлік технологиялар, музейлік қызметті басқару) қоса зерттейді. Музеология арнайы пән ретінде музей ісінің теориялық және тәжірибелік, ғылыми-әдістемелік негіздерін жасайды, музей ісіндегі тарихи-ғылыми, танымдық тәжірибелерді қорытындылайды.

Музеологияда археологиялық, этнографиялық, өнертану, палеография, нумизматика, жаратылыстану ғылымдарының зерттеу әдістері кеңінен қолданылады. Музей коллекциялары мен музей жұмысын танытатын басылымдардың барлық түрінің (каталог, буклет, фотоальбом, монография-альбом, музейлік мақалалар т.б.) жазылуын, таралуын дайындау мен зерттеу қамтитын музеографияны зерделеу де музеология ғылымының бір бағыты.

Қолданбалы музеология бағыты музей ісіндегі экспозиция құру, ғылыми-қор қалыптастыру, менеджмент, маркетинг тұрғысынан музей ісін басқаруды ұйымдастыру, музейлік заттардың сақталуы, қалыпқа келтіру, қайта жаңғырту, музейлік ақпараттық технологиялардың қолданысқа енуін, музейлік жобалауларды жүзеге асыруды қамтамасыз етеді.

Музеология термині ХІХ ғасырдың 2-жартысында ғылыми айналымға енді. Музеологиядың теориялық тұрғыдан зерттелуіне ХХ ғасырдың 50 – 60 жылдары чех ғалымдары И.Неуступный, И.Бенеш, поляк ғалымы В.Глузинскийлер үлес қосты. 1977 жылы өткен Халықаралық музейлер кеңесінің 11-конференциясында Халықаралық музеология комитеті құрылып, іргелі ғылыми-зерттеу жұмыстарын жүргізді. Теориялық музеология **-** музеология (музейтану) ғылымының музей қызметтері мен дамуының жалпы заңдылықтарын зерттейтін құрылымды бөлігі. Музеология ғылымында теориялық музеология терминін З. Странский мен А.М. Разгон енгізіп, оны жалпы музеология теориясы, құжаттама теориясы, тезавриялау теориясы, музей коммуникация теориясы салаларына бөліп қарастырған. Жалпы музеология теориясы музеология әдістерін, музей затын, адам табиғатындағы «музейдің қажеттілігін», музей пәнін, музей нысанының феноменін, музейдің мәдени әлеуметтік қызметін, музей классификациясын, музей қызметінің ғылыми негіздерін, музейлік терминдер жүйесін зерттеу болып табылады. Құжаттау теориясы музей қорларын комплектациялаудың ғылыми негіздерін, музейлік нысанның мағынасын зерттейді. Тезавриялау теориясы музей коллекциясын қалыптастыру жүйесін, музей ақпаратының материалдық негізін зерттейді. Музей коммукациясы теориясы музейдің мәдени-ағартушылық, экспозициялық жұмысының ғылыми негізі ретінде, музей мен қоғамның коммуникативті қарым-қатынасын зерттейді. Теориялық музеология тарихи музеология мен қолданбалы музеологияның дамуының нәтижесінде қалыптасқан.

Музеология терминологиялық аппараты және түсiндiрiлетiн ұғымдары толық тұрақталмаған, музей ісінің дамуына орай, музей ісіндегі инновацияларға орай толығып отыратын ғылым саласы болып табылады. Ол сонымен бiрге әлемнің даму үдерісіне сай өзгеріске енетін музейлердің практикалық тәжiрибесiмен тығыз байланысты. 1990-шы жылдары, әсіресе Тәуелсіздік алғанан кейінгі жылдары, қазіргі кезеңде бiздiң еліміздегі музейлер қызметі нақты өзгерiстерге ұшырады (құқықтық, экономикалық, мәдени контексті). Бұл өзгерістердің барлығы дерлік жалпы көпшілікке және ғылыми әдебиеттерде көрініс таба бермеді.

Музеология ғылымының динамикалық дамуы үнемi жаңа мәселелердi тудырып отырады. Бұл ахуалдар іс жүзiнде әрбiр болашақ маманға музей және музей қызметiн игеруге өз үлесiн енгiзуіне мүмкiндiк бередi. Музеология ғылымы тәжiрибе қалыптастыру және материалды жүйелеудің ұзақ жолынан өте отырып, өзінің теориялық жүйесiн, ұғымдарын, әдiстерін және басқа ғылымдар арасындағы орнын танып білді. Дегенмен соңғы он жылдықтарда ғана негiзгi ұғымдардың қалыптасуы, пәннiң жалпы теориясы элементтерiнiң қалыптасуы оның дамуында ең маңызды бағыт болды. Музеологиядағы айырмашылықтарды анықтау негiздеріне ғылыми пәннiң негiзгi ұғымдарын өңдеу ғана емес, ғылыми анықтауларды құрастыру сияқты әртүрлi тәсілдер де жатады. Оларға музеологиядың жеке қасиеттері мен белгiлерi тiзiмiндегi нақты анықтаулардың әртүрлi дәрежесi де әсер етеді.

Әлем елдері музейлерінің қалыптасу кезеңдерін ежелгі дәуір, VІІ-ХVІІІ ғасырлар, ХІХ ғасыр, ХХ-ХХІ ғасырлар басы деп бөлуге болады.

*Музей ісінің негізгі бағыттары* – музейлік маңызы бар мұраларды (жәдігерлерді) жинау, есепке, тіркеуге алу, сақтау, қорларды жүйелеу, қайта қалпына келтіру (реставрациялау), сақтау (консервациялау), қайта жаңғырту (реконструкциялау) зерттеу нәтижелерін ақпарат жүйелерінде тарату, музейлердің кадрлық жүйесін жетілдіру.

Музей жұмыстарын ұйымдастыру түрлеріне: көрмелер, экспозициялар ұйымдастыру, тақырыптық дәрістер, ғылыми-практикалық конференциялар өткізу, музейлік басылымдар шығару, т.б. жатады.

Музейлердің қор жинақтау жұмысында далалық экспедициялар ғылыми институттармен бірлескен жұмыстардың нәтижелері кеңінен қолданылады.

**Музей классификациясы.**

Музейлердің классификациясы – музей мекемелерін белгілі бір ұйымдастырушылық, құқықтық және мазмұндық белгілеріне қарай зерттеу және бір жүйеге топтастыру. Музей классификациясының белгілі бір тобына енгізу қағидалары музейлердің ғылыми, әкімшілік-басқару, құқықтық және мазмұндық сипатына сәйкес алға қойылған мақсаттармен анықталады.

Музей мекемелерінің сипатына қарай келесідей түрлерге бөлеміз:

Музей қызметін ұйымдастыру сипатына қарай – ғылыми-зерттеу, ғылыми-білім беру, оқу музейлері;

Музей мекемесін құқықтық меншіктеу түрлеріне қарай – мемлекеттік, қоғамдық, мекемелік музейлер, жеке музейлер, соның ішінде құқықтық мәртебесі бойынша - бас музейлер, филиалдар.

Әкімшілік-аймақтық кеңістігіне қарай – Республикалық, облыстық, аудандық, ауылдық.

Музейтану ісінде музей затын құжаттау, сақтау сипатына қарай музейлерді *коллекциялық* және *ансамбльдік* музейлер деп екі бағытқа бөлу әдісі де қарастырылады.

*Коллекциялық* музейлерді музей заты қорының топтамасына және жұмыс бағытына қарай келесідей топтарға жіктеуге болады:

*Кешенді музейлер* – тарих, шаруашылық, табиғат, жаратылыстану, өндіріс, мәдениет бағыттарын біріктіріп, жұмыс істейтін кең профильді тарихи-өлкетану музейлері.

*Тарихи музейлер*– тарих, археологиялық, антропологиялық,этнографиялық, нумизматикалық, әскери, саяси, дін тарихы.

*Көркемөнер музейлері* – көркемсурет, мүсін, қолөнер, қолдaнбалы сәндік өнер, театр, музыка, кино, мүсіндер бағы, галереялар.

*Ғылыми-жаратылыстану**музейлері* – палеонтологиялық, физикалық антропология, биологиялық, зоологиялық, геологиялық, географиялық, минералогиялық, гидрологиялық, зоопарк, дендропарк, ботаникалық бақ.

*Ғылыми-техникалық музейлер* – авиация, автокөлік, кеме жасау, тау-кен ісі, теміржол, көлік, өнеркәсіп, өндіріс өнімдері, т.б.).

*Мемориалдық музейлер* – мемлекетке, өнерге, әдебиетке ғылымға еңбегі сіңген белгілі адамдардың жеке өмірі мен қызметіне арналған музейлер. Мемориалдық музейлер мазмұнына қарай музей-усадьба, музей-үйі, сарай-музейі, музей-кабинет, музей-шеберхана.

*Табиғат музейлері* – табиғат қорықтары, табиғат ескерткіштері, туризм нысанындағы табиғат ескерткіштері, экомузейлер, т.б.

*Педагогикалық музейлер* – балалар музейлері, оқу орындары музейлері, білім тарихы музейлері.

*Ансамбльдік музейлер* топтамасына ашық аспан асты музейлер бағытында жылжымайтын ескерткіштерді сақтау мақсатында құрылған музей қорықтардың, тарихи-мәдени және табиғат қорықтарының, сәулеттік музейлер, қала-музейлер, этномузейлердің барлық түрі жатады.

Музейлер өзінің қызметі мен бағытына қарай жұмыс жасайды. Мысалы, *музыка музейлері*– музыка мәдениетінің тарихи ескерткіштерін жинау, сақтау, оны зерттеу және насихаттау ісін жүзеге асыратын мекемелер. Әлемдегі музыка музейлерін екі түрге бөлуге болады. Бірі – музыка аспаптарының музейі, екіншісі – музыканттардың мемориалдық музейлері. Музыка аспаптарын жүйелі түрде жинау XVI – XVII ғасырлардан (Флоренция қаласындағы Ф.Медичи музыка аспаптарының коллекциясы) басталды. 1795 жылы Францияның ұлттық конвенті Париж консерваториясының жанынан музыка аспаптарының музейін ұйымдастыру туралы қаулы шығарды. XIX ғасырдың 2-жартысынан, Брюссельде, Лондонда, Петербургте, Берлинде, Прагада, Венада, Нью-Йоркте, т.б. қалалардың музейлерінде музыка аспаптарының ірі коллекциялары жинақталды. Ресейде музыка аспаптарын жинау XVIII ғасырдан басталды. 1902 жылы Петербург қаласында Сарай оркестрінің музейі ұйымдастырылды. Мемориалдық музыка музейлері ұлы композиторлар тұрған үйлерде (В.А. Моцарттың Зальцбургтегі, Л.Бетховеннің Бонндағы, Ф.Листтің Веймар мен Будапештегі, П.И. Чайковскийдің Клиндегі музей үйлері, т.б.) орналасты.

Музыка музейлерінің ерекше бір түрі «Әлем халықтарының хомус орталығы және музейі» деген атаумен 1990 жылы Якутк қаласында ашылған. Музейдің негізгі қорында 8747 музыкалық экспонаттар жинақталған, соның ішінде 162 түрден тұратын 1613 хомус (варган) музыкалық аспабы экспозицияланған. Хомус аспабы әлемнің 200 ден астам халқының арасында таралған.

Әлемдегі музыка музейлері санатына енетін Қазақстанда Ықылас атындағы халық музыкалық аспаптар музейі 1981 жылы Алматы қаласынан ашылған. Музейге Ықылас Дүкенұлы аты 1990 жылы берілген. Музей қазақ халқының дәстүрлі музыкалық аспаптарының барлық түрлерімен, қалыптасу тарихымен, қолданыс аясымен таныстырады. Әлемнің 50-ден астам елінің дәстүрлі музыкалық аспаптарын экспозициялауға, насихаттауға, дәріс-концерттер жүргізуге, музыка өнерін зерттеуге маманданған.

Тарихи музейлердің бір бағытын *діни бағыттағы тарихи музейлер* құрайды. Мысалы, Ислам өнері музейі– 1881 жылы Египеттің Каир қаласында ашылған, ислам елдеріне тиесілі тарихи-мәдени мұраларды сақтап отырған әлемдегі ең ірі музейлердің бірі. 1952 жылға дейін Араб өнерінің музейі деп аталған. Онда араб елдерінің, Иран мен Түркияның сән және қолөнерінің ірі ескерткіштері сақтаулы. Каир мешіттері мен тұрғын үйлерден, Фустат қазбаларынан және басқа да Каирдың аудандарынан табылған заттар музей экспонаттарының негізін қалады. Музейде араб, парсы тілдерінде жазылған құнды қолжазбалар мен миниатюралар, ағаш оюлар (мыс., аң аулау сахналары бар Фатомид сарайының барельефтері, XI ғ., т.б.), қыш-құмыра бұйымдар, үй жиһаздары (мыс., Калаун сұлтанның кішкентай үстелі, 1327 ж,. Бағдад шебері Мухаммед ибн Сункур), түрлі түсті эмальдармен өрнектелген шынылар (ыдыс-аяқ, мешіттің шырағданы), т.б. сақтаулы. Ал Афинадағы Византия және христиан музейі христиан діни мұраларын, икондарды, шіркеу алтарларын, діни кітаптарды, діни мазмұндағы көркемсурет туындаларын экспозициялайды.

*Тарихи музейлердің* тағы бір бағытын ансамбльдік музейлер санатындағы ашық аспан асты музейлерін қамтамасыз ететін *музей-қалалардан, музей-қоныстардан* көрінеді. Музей-қалалар– музейлендірілген, яғни қорық музейлерге айналдырылған, археологиялық қабатта өзінің табиғи ландшафын сақтап қалған тарихи қоныстар, тарихи-мәдени туризм саласында маңызы бар тарихи ғимараттар мен тарихи дәуірлердегі сәулет өнері ескерткіштерін сақтап қалған қалалар, қоныстар. Қала музейлерді шет елдерде «ескерткіш-қала» деп те атау қалыптасқан. ЮНЕСКО-ның әлемдік маңызы бар тарихи-мәдени құндылықтар қатарына 70 музей-қала немесе қаланың бір бөлігі енген, олардың қатарында Ескі Стамбул, Санкт-Петербургтің тарихи орталығы қалалары бар.

*Мемориалдық музейлер* кез-келген мемлекеттің тарихи-мәдени рухани өмірінде, тұлғатану саласында маңызды рөл атқарады. Қазақстан мемориалдық музейлер құрудың өзіндік тәжірибесін қалыптастырған. Абай-Шәкәрім атындағы әдеби-мемориалдық кешені қазақ жерініндегі зиярат ететін қасиетті орындардың бірі. Ы.Алтынсарин, А.Иманов, С.Сейфуллин, Ғ.Мұратбаев, К.Әзірбаев, Ә.Молдағұлова, Ы.Жақаев, Н.Бекежанов, Мұрын жырау, Ә.Қастеев сияқты тұлғалардың мемориалдық музейлерінің жұмысы жолға қойылған. М.Әуезов үйі ғылыми-мәдени орталығы (Алматы қ.); Қ.И.Сәтпаевтың мемориалдық музейі (Алматы қ.) ҚРҰҒА «Ғылым Ордасы» құрамында жұмыс істейді. Алматы қаласы музейлер бірлестігіне А.Байтұрсыновтың музейі-үйі; Д.Қонаев мемориалдық музейі; С.Мұханов және Ғ.Мүсіреповтың әдеби-мемориалдық музей кешені; Н.Тілендиевтің мемориалдық музей үйінің жұмысы топтастырылған. Алматы облысындағы Шоқан Уәлиханов атындағы «Алтын емел» мемориалдық музейі; Ілияс Жансүгіров мемориалдық музейі; Жамбыл Жабаев әдеби-мемориалдық музей; Сүйінбай Аронұлы мемориалдық музейі; Мұқағали Мақатаевтың әдеби-мемориалдық музейі т.б. атауға болады.

Педагогикалық музейлер санатына енетін *балалар музейі* идеясы мен термині ХІХ ғасырдың аяғында қалыптасқан. *Балалар музейі*– балалар аудиториясына арналған, балалардың сұраныс талабына сай, балалардың қоршаған ортаға бейімделу үдерісін, эстетикалық талғамын қамтамасыз ететін, балалардың шығармашылық қабілетін арттыратын, ойлау қабілетін шыңдайтын үйірме, клубтар, курстары жұмыс жасайтын, балалардың ептілігін қалыптастыратын ойын алаңдарымен жабдықталған музейлер жүйесі. Балалар музейлерінің экспозициясы балалардың жас ерекшелігіне сай интерактивті технологиялармен жабдықталады. Балаларға білім-тәрбие беру мақсатын жүзеге асырады. Балалар музейі жеке музей ретінде де, «музей ішіндегі музей» түрінде ашылған филиал, бөлім ретінде де жұмыс жасайды. Балалар музейі идеясы мен термині 19 ғ-дың аяғында қалыптасқан. Балалар музейінің отаны Лондон болып табылады. 1872 жылы принц Уэльцтің бастамасымен Балалар музейі Оңтүстік-Кенсингтон музейінің бөлімі рет інде ашылып, әр елдің балалар ойындарына қатысты ойыншықтарын, балалар костюмдерін жинақтауға бағытталған. 1920 жылдан бастап бабалар және мұғалімдер тақырыбындағы кәсіби маманданған музей ретінде жұмыс жасайды. Қазіргі таңда бұл музей тек балалар тақырыбымен қоса 18-19 ғ-лар аралығындағы тарихи оқиғалар тақырыбын да қамтиды. Виктория және Альберт музейімен бірігіп жұмыс жасайды. 1899-1925 жылдар аралығында АҚШ-та бірнеше Балалар музейі ашылып, олар балалардың өмірге әлеуметтік бейімделуі, қоршаған ортамен байланысы, балардың тілінің, ойлау қабылетінің дамуы, мектеп алды дайындық бағыттарын қамтиды. Сондықтан да көптеген музейтанушы лар Балалар музейінің отаны деп АҚШ-ты таниды. Олардың қатарында Нью-Йорктегі Бруклин Б. м. (1899), Смитсон институтының балалар бөлмесі, Бостон, Детройт, Индианаполис Б. м.-лерін атауға болады. 1920 жылы Москва қаласында Ойыншықтар музейі, Харковте Б. м. ашылған.

*Тірі музей*– 1) табиғат және тарихи-мәдени ортада өзінің табиғи болмысын сақтап қалған, материалдық және материалдық емес мәдениеттер жиынтығының дәстүрлі түрлерін сақтап отырған, оладың қызметін ылғи жандандырып, өзекті мәселе ретінде көрсетуге бағытталған музейлік тип. Тірі музейлер өзінің аймағында ландшафты тарихи қоныстар мен қатар әлеуметтік-тұрмыстық нысандағы қызмет көрсету сервистерін қамтамасыз ететін қонақ үйлер, мейрамханалар, офистер, т.б. қамтиды. Тірі музейлер тарихи мәдени ескерткіштер мен қатар ұлттық дәстүрлер мен ғұрыптарды насихаттап, оларды дамытуға бағытталған. 2) Шетелдік музеологияда «пайдалы музей» деген ұғыммен танымал, оның мақсаты жергілікті тұрғындарды мәдени-тынығу және ағартушылық қажеттілігін қамтамасыз ете отырып, олардың қоршаған ортамен байланысын арттыру мақсатын көздейді. *«Тірі музей»* идеясын америкалық музеолог Д.К.Дан қалыптастырған. Бұл ұғым «жаңа музеология» ұғымына ұласты. АҚШ-тың Нью-Йорк қаласындағы «Тірі өсімдіктер» тірі музейі 120 жылдан бері танымал. Нью-Йорк қаласындағы Квинс штатындағы Кридмур психиатриялық клиника жанынан ашылған «The Living Museum» тірі музейі әрі арт-студия ретінде жұмыс жасайды. Музейді сюррализм табынушылары, Колумбия университетінің түлегі Болек Гресзинский мен дәрігер Янос Мартон қалыптастырып, табысты жұмыс жасап келеді. Сондай-ақ АҚШ-тың Джеймстаун және Вильямсбургтегі Американы отарлау кезеңінің тірі музейлері, Сан-Уотчтегі үнділер қонысы, Ұлыбританиядағы Қара ел тірі музейі, Норвегия халық музейлерін атауға болады. РФ-да «тірі музейлердің» озық тәжірибесі Красноярск өлкесінде «Экодом», Бородино шайқасы алаңында құрылған «Бородино» музей-қорығынан көрінеді. 2010 жылы Түрікменстанда Ашхабад қаласының маңындағы Гекдере атты елді мекен «тірі музей» ретінде құрылды.

*Экомузейлер* – жергілікті тұрғындарды әлеуметтік, экономикаық, экологиялық мәселелерді шешуге белсене қатыстыруын қамтамасыз ету арқылы, тұрғындарды өздері тұрған өңірдегі қоршаған ортамен тығыз байланыста болуын, табиғат ескерткіштері мен ұлттық тарихи-мәдени құндылықтарды сақтап, насихаттауға белсене қатысуын қамтамасыз етуге бағытталған музейлер жүйесі. Экомузейлерді ұйымдастырудың теориясы мен әдістемесі «жаңа музеология» негізінде қалыптасты. Экомузейлердің қалыптасуы 1970 жылдардан бастау алады, Батыс Еуропа, Канада, Африка, Оңтүстік Америка елдерінде экомузейлердің озық тәжірибесі қалыптасқан.

Музейлерді жаңа бағытта дамытуға деген ізденіс тек мәдени құндылықтарды сақтап, насихаттайтын музейлердің болуы өздерін қағаттандырмайтындығын жеткізе отырып, дәстүрлі музейлермен қатар адам дамуы индексіне әсер ететін, таным көкжиегін кеңейтетін музейлерді қоса қабат дамыту керектігін дәлелдеді. 1970 жылдары француз музеологтары Ж.А.Ривьер мен Ю.Де Варин *«экомузейлер»* деген жалпы атаумен сипат алған «жаңа музей» идеясын көтерді. Музейдің бұл жаңа бағытының озық тәжірибесі Венесуэла қаласының Баркисименто музейінен, сондай-ақ Рио-де-Жанейро қаласының (Бразилия) Санта Тереза және Сао-Кристовао деген екі ауданынан көрініс тапты. Идея авторлары осы экомузейлерді құрудың нәтижесінде, тұрғындардың табиғи-мәдени ортамен тікелей байланыстын дамыта отырып, дәстүрлі мәдениет құндылықтарын сақтап, насихаттауды әрі тұрғындарды музей ісіне тартуды жүзеге асыруды мақсат етті. 1983 жылы Лондон қаласында өткен ІСОМ-ның Бас конференциясында музей ісінің осы бағытын ресми ұйымдастыру бастама алды. 1984 жылы Квебек қаласында мамандар «Экомузей және жаңа музеология» атты I халықаралық семинар ұйымдастырды. Квебек декларациясының авторлары «Қазіргі заманда өзінің дамуында жаңа көзқарастарды жүзеге асыру жолына түскен музейлер дәстүрлі идентификация, консервация және ағартушылық міндеттері мен мақсаттары көлемінен шығып, қоғам мен қоршаған орта өміріне қызу араласып, өз аясын кешенді бағдарламаларды жүзеге асырумен кеңейту керек», - деген. 1985 жылы Лиссабон қаласында өткен ІІ халықаралық семинарға қатысушы мамандар музей ісі саласындағы жаңа идеяларды қолдайтын «Халықаралық федерация» құрды. «Жаңа музеология», «Жалпыға қолжетімді музеология» атты білім жетілдіру курстары, «Жаңа музеология және әлеуметтік тәжірибе» атты бірлестік және «Квебек экомузейлер Ассоциациясы» құрылды. «Жаңа музеология» идеясы одан әрі Латын Америкасы, Азия, Африка елдерінде дамыды.

*Этномузейлер* **м**ақсаты және қызметі жағынан экомузейлер қызметіне ұқсайды. Этномузейлер - дәстүрлі мәдениеттің және жергілікті этникалық топтардың мәдениетін сақтау мақсатында құрылған этнографиялық бағыттағы музей түрі. Этномузейлерде әр халықтың салт-дәстүрі, ұлттық құндылықтары насихатталады, ұлттық ойындар, тағамдар фестивальдері, турнирлер ұйымдастырылады.

ХХ ғасырдың соңғы ширегіндегі дәстүрлі музейлердегі демократизация және жаңғыру бағытындағы ізденістер олардың сапалы түрде жаңа бағытқа трансформациялануын қамтамасыз етті. Музей қорындағы құндылықтарды көпшілікке ұсынатын, қолжетімді етудің жаңа жолдары қалыптасты, олар электронды цифрлау, электронды каталогтау, музейлердің мәдени-ағартушылық бағытында инновациялық бағдарламалар арқылы жүзеге асырылды. Музей құндылықтарын көпшілікке қолжетімді ету қазіргі таңда *«виртуальды музейлер»* жүйесі негізінде іске асуда. Музейлер классификациясында нақты бір мәселелерді шешетін немесе музейдің белгілі бір функцияларын ғана орындайтын музейлік типтегі мекемелер, *виртуальды музейлер* бар. *Виртуальды музейлер* – виртуальды кеңістікте орналасқан, компьютерлік технологиялар көмегімен жүзеге асырылған музейлер моделі. Яғни музейлердің орналасқан мемлекетіне бармай-ақ, үйде, мекемеде отырып, музей экспозициясына ғаламтор жүйесі, аудиотехникалар, мультимедиалық қондырғылар, интерактивті қондырғылар көмегімен саяхатқа шығу. Мұнда музей заттары «виртуальды экспозицияда» орналасады. Виртуальды музейлерге саяхатты электронды жасалған аудиогидтер жүргізеді. Виртуальды музейлер жасау ісі ХХ ғасырдың екінші жартысынан бастап қолға алынып, қазіргі таңда кең қолданысқа ие болған.

Қазіргі заман музейлерінің озық тәжірибесіне музей экспозициясының мазмұнын ашатын 3D, 5D, 7D форматтағы киноқондырғыларды, виртуальды тур, виртуальды музейдегі 3D форматтағы экспозиция мен экспонаттарды атауға болады. Сондай-ақ қазіргі таңдағы музей коммуникациясында музейге келушілердің әртүрлі категориялары, мысалы, мүмкіндігі шектеулі адамдармен, балалармен жұмыс жүргізудің жаңа әдіс-тәсілдері қарастырылды.

Музей түрлерін топтастыру музей ісінің дамуына, музей желісіне, музей қызметінің нысандары мен мақсаттарына сәйкес өзгеруі мүмкін.

**Музейлік статистика** – музейлік мекемелердің, музейге келушілер, музей қызметін қолданушылар т.б. музейлік қызметтерді есепке, тіркеуге алу, сандық сараптау жасаумен айналысатын музейдің ғылыми-зерттеу және мәдени-білім беру бағытының бір саласы. Музей статистикасы музей қоры және экспозициядағы экспонаттар бірлігін, келушілер санын, вертуальды қолданушылар санын, музейлік жарияланымдар, кадрлық құрамына сандық сараптау, тіркеу жасайды. Қaзақстанда 1913 жылы – 3, 1927 жылы – 6, 1937 жылы – 19, 1939 жылы – 25, 1970 жылы – 29 музейлер болса, 2020 жылы тек мемлекеттік сипаттағы ірі музейлер саны 253 –ке жеткен.

2020 жылы Қазақстан бойынша музейдің негізгі қорларының экспонаттар саны 2 580 277 – ді құраған. Музейге келушілер саны 2019 жылы 6 829 000 адам болса, 2020 жылы пандемия салдарынан 2 351 300 адамға азайған.

**ҚР музей статистикасының негізгі көрсеткіші**

|  | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| --- | --- | --- | --- | --- | --- | --- | --- | --- | --- | --- |
| Музейлер саны, бірлік | 216 | 221 | 224 | 231 | 234 | 238 | 240 | 245 | 250 | 253 |
| Музейлердің негізгі қорларының экспонаттар саны, мың бірлік | 2 623,8 | 2 546,4 | 2 414,8 | 2 412,9 | 2 397,2 | 2 382,1 | 2 419,7 | 2 464,4 | 2 551,0 | 2 580,3 |
| Музейлерге келушілердің саны, мың адам | 4 209,9 | 4 544,3 | 4 805,2 | 5 588,6 | 5 719,9 | 5 894,7 | 6 450,2 | 6 716,0 | 6 829,3 | 2 351,3 |

Қазақстанда музейлері ғимаратының көлемі 2020 жылғы статистика бойынша жалпы 41727 шаршы метр жерді алып жатты.

**ҚР музей дамуының негізгі көрсеткіштері**

|  |  |  |  |  |  |
| --- | --- | --- | --- | --- | --- |
|  | 2016 | 2017 | 2018 | 2019 | 2020 |
| Музейлер, шаршы метр | 2 938 | 969 | 7 807 | 6 155 | 41 727 |
| 1000 адам басына шаққанда | 813 | 976 | 976 | 1 074 | 255 |
| Музейлер саны, бірлік | 238 | 240 | 245 | 250 | 253 |
| Музейлер келушілер саны, мың адам | 5 894,7 | 6 450,2 | 6 716,0 | 6 829,3 | 2 351,3 |
| 1000 адам басына шаққанда | 331 | 358 | 367 | 369 | 125 |

**ҚР музей қызметінің негізгі көрсеткіштері**

|  |  |  |  |  |  |
| --- | --- | --- | --- | --- | --- |
|  | 2016 | 2017 | 2018 | 2019 | 2020 |
| Музейлер саны | 238 | 240 | 245 | 250 | 253 |
| соның ішінде:  тарихи | 50 | 54 | x | 52 | 46 |
| өлкетану | 90 | 88 | 89 | 93 | 100 |
| мемориалдық | 53 | 57 | x | 58 | 59 |
| жаратылыстану ғылыми | 4 | 3 | x | 3 | 3 |
| өнертану | 12 | 11 | 11 | 10 | 10 |
| қорық-музейлер | 10 | 9 | 10 | 14 | 15 |
| басқалары | 19 | 18 | 19 | 20 | 20 |
| Негізгі қордағы экспонаттар саны | 2 382 101 | 2 419 677 | 2 464 368 | 2 551 037 | 2 580 277 |
| Келушілер саны, мың адам | 5 894,7 | 6 450,2 | 6 716,0 | 6 829,3 | 2 351,3 |
| 1000 адам басына шаққанда | 331 | 358 | 367 | 369 | 125 |
| Экскурсиялар саны | 145 474 | 153 665 | 168 004 | 181 431 | 62 762 |
| Дәрістер саны | 13 484 | 13 440 | 13 486 | 13 990 | 6 972 |
| Көрмелер саны | 9 146 | 9 206 | 9 737 | 9 496 | 4 058 |
| соның ішінде: |  |  |  |  |  |
| музейлерде | 5 749 | 5 557 | 6 272 | 6 334 | 3 111 |
| музейлерден тыс | 3 397 | 3 649 | 3 465 | 3 162 | 947 |
| Қорық-музейлердің тарихи және мәдени ескерткіштер саны | 1 453 | 1 453 | 1 346 | 1 393 | 1 394 |

**ҚР музейлер жүйесі саны**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| бірлік |  | | | |  | | | |  | | | |
|  | 2016 | | 2017 | | | 2018 | | 2019 | | | 2020 | |
| барлығы | одан – ауылды жерлер | барлығы  всего | одан – ауылды жерлер | | барлығы  всего | одан – ауылды жерлер | барлығы  всего | | одан – ауылды жерлер | барлығы  всего | одан – ауылды жерлер |
| **Қазақстан Республикасы** | 238 | 116 | 240 | 120 | | 245 | 124 | 250 | | 128 | 253 | 129 |
| Ақмола | 13 | 4 | 13 | 4 | | х | х | 14 | | 5 | 14 | 5 |
| Ақтөбе | 19 | 10 | 20 | 11 | | 20 | 11 | 19 | | 11 | 19 | 11 |
| Алматы | 25 | 18 | 26 | 19 | | 28 | 20 | 29 | | 21 | 30 | 22 |
| Атырау | 17 | 13 | 17 | 13 | | 17 | 13 | 17 | | 13 | 17 | 13 |
| Батыс Қазақстан | 6 | 3 | 7 | 4 | | 8 | 5 | 9 | | 5 | 9 | 5 |
| Жамбыл | 13 | 9 | 15 | 10 | | х | х | 17 | | 12 | 17 | 12 |
| Қарағанды | 22 | 12 | 22 | 12 | | х | х | 22 | | 12 | 22 | 12 |
| Қостанай | 10 | 5 | 10 | 5 | | 10 | 5 | 10 | | 5 | 10 | 5 |
| Қызылорда | 12 | 6 | 13 | 7 | | 13 | 7 | 14 | | 7 | 14 | 7 |
| Маңғыстау | 7 | 4 | 7 | 4 | | 7 | 4 | 7 | | 4 | 7 | 4 |
| Оңтүстік Қазақстан | 29 | 12 | 28 | 13 | | - | - | - | | - | - | - |
| Түркістан | - | - | - | - | | 27 | 13 | 27 | | 13 | 27 | 13 |
| Павлодар | 14 | 7 | 11 | 6 | | 11 | 6 | 11 | | 6 | 11 | 6 |
| Солтүстік Қазақстан | 12 | 7 | 12 | 7 | | 13 | 8 | 13 | | 8 | 13 | 8 |
| Шығыс Қазақстан | 16 | 6 | 16 | 5 | | 16 | 5 | 17 | | 6 | 17 | 6 |
| Нұр-Сұлтан қаласы | 7 | - | 7 | - | | 7 | - | 6 | | - | 8 | - |
| Алматы қаласы | 16 | - | 16 | - | | 16 | - | 17 | | - | 17 | - |
| Шымкент қаласы | - | - | - | - | | 1 | - | х | | - | 1 | - |

ҚР музейлерді профиль бойынша бөлу (2020 ж.)

музейлердің жалпы саны пайызбен



**ҚР Музей экспонаттарының болуы**

|  |  |  |  |  |  |  |
| --- | --- | --- | --- | --- | --- | --- |
| бірлік |  |  | | | | |
|  | | 2016 | 2017 | 2018 | 2019 | 2020 |
| Негізгі қор экспонаттарының саны | | 2 382 101 | 2 419 677 | 2 464 368 | 2 551 037 | 2 580 277 |
| одан - электронды жеткізгіштерде | | 623 001 | 733 937 | 837 382 | 933 685 | 1 001 109 |
| Ғылыми-қосалқы қор экспонаттарының саны | | 1 321 466 | 1 357 502 | 1 383 399 | 1 413 345 | 1 433 817 |
| Жыл ішінде көрмеге қойып көрсетілген экспонаттар саны | | 407 011 | 412 111 | 426 632 | 452 788 | 313 673 |
| Жыл ішінде келіп түскен экспонаттар саны | | 61 826 | 79 731 | 62 730 | 104 398 | 55 767 |
| Жаңғыртуды талап ететін экспонаттар саны | | 52 237 | 54 411 | 55 222 | 57 570 | 55 912 |

**ҚР Музейлердің негізгі қорындағы экспонаттар саны**

|  |  |  |  |  |  |  |  |
| --- | --- | --- | --- | --- | --- | --- | --- |
| бірлік |  |  | | |  | | |
|  | | 2016 | 2017 | 2018 | | 2019 | 2020 |
| **Қазақстан Республикасы** | | 2 382 101 | 2 419 677 | 2 464 368 | | 2 551 037 | 2 580 277 |
| Ақмола | | 129 175 | 131 513 | 133 726 | | 127 065 | 128 552 |
| Ақтөбе | | 90 776 | 88 197 | 89 989 | | 93 835 | 95 365 |
| Алматы | | 38 634 | 39 151 | 40 491 | | 40 902 | 41 924 |
| Атырау | | 80 570 | 86 880 | 87 294 | | 85 592 | 82 824 |
| Батыс Қазақстан | | 82 945 | 88 306 | 96 301 | | 93 492 | 95 865 |
| Жамбыл | | 97 278 | 99 146 | 105 712 | | 108 510 | 112 054 |
| Қарағанды | | 285 586 | 289 084 | 292 550 | | 295 291 | 298 047 |
| Қостанай | | 192 452 | 196 595 | 199 276 | | 201 890 | 203 593 |
| Қызылорда | | 75 689 | 78 364 | 82 617 | | 86 161 | 88 387 |
| Маңғыстау | | 44 352 | 47 393 | 47 572 | | 47 094 | 47 400 |
| Оңтүстік Қазақстан | | 151 039 | 152 046 | - | | - | - |
| Павлодар | | 170 288 | 170 597 | 170 906 | | 171 423 | 172 054 |
| Солтүстік Қазақстан | | 156 293 | 156 699 | 157 270 | | 157 832 | 158 572 |
| Түркістан | | - | - | 142 555 | | 145 208 | 146 917 |
| Шығыс Қазақстан | | 333 181 | 340 785 | 347 801 | | 365 794 | 369 426 |
| Нұр-Сұлтан қаласы | | 154 531 | 156 900 | 154 604 | | 155 039 | 160 769 |
| Алматы қаласы | | 299 312 | 298 021 | 299 760 | | 359 765 | 362 347 |
| Шымкент қаласы | | - | - | 15 944 | | х | 16 181 |


**ҚР музейлерге келушілер саны**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| мың адам |  | | | |  | | | |  | | | |
|  | 2016 | | 2017 | | | 2018 | | 2019 | | | 2020 | |
| барлығы  всего | одан – балалар  из них - детей | барлығы  всего | одан – балалар  из них - детей | | барлығы  всего | одан – балалар  из них - детей | барлығы  всего | | одан – балалар  из них - детей | барлығы  всего | одан – балалар  из них - детей |
| **Қазақстан Республикасы** | 5 894,7 | 2 610,3 | 6 450,2 | 2 841,0 | | 6 716,0 | 2 975,0 | 6 829,3 | | 3 032,1 | 2 351,3 | 877,2 |
| Ақмола | 275,2 | 109,8 | 264,7 | 112,4 | | 267,7 | 96,2 | 265,9 | | 121,4 | 107,3 | 49,1 |
| Ақтөбе | 270,9 | 112,7 | 294,0 | 119,3 | | 300,0 | 135,9 | 292,0 | | 149,9 | 36,3 | 18,0 |
| Алматы | 100,8 | 63,3 | 124,5 | 71,4 | | 158,1 | 87,2 | 174,3 | | 89,8 | 70,7 | 28,8 |
| Атырау | 88,5 | 40,5 | 106,6 | 38,1 | | 256,2 | 84,0 | 173,8 | | 48,4 | 44,0 | 12,0 |
| Батыс Қазақстан | 106,1 | 51,0 | 117,8 | 56,1 | | 120,3 | 54,2 | 127,9 | | 54,0 | 66,3 | 20,5 |
| Жамбыл | 251,3 | 46,2 | 258,3 | 54,3 | | 205,7 | 67,2 | 205,4 | | 108,3 | 114,4 | 24,1 |
| Қарағанды | 543,6 | 323,5 | 558,6 | 331,8 | | 536,7 | 313,5 | 550,3 | | 328,1 | 107,7 | 42,3 |
| Қостанай | 370,1 | 229,1 | 370,1 | 222,3 | | 373,2 | 227,9 | 374,6 | | 231,2 | 91,2 | 37,8 |
| Қызылорда | 118,9 | 67,7 | 125,7 | 73,7 | | 119,6 | 77,8 | 135,9 | | 87,0 | 36,7 | 18,1 |
| Маңғыстау | 73,6 | 26,6 | 73,7 | 35,4 | | 75,4 | 35,2 | 74,2 | | 35,6 | 16,8 | 5,4 |
| Оңтүстік Қазақстан | 1 556,0 | 519,8 | 1 706,9 | 587,9 | | - | - | - | | - | - | - |
| Павлодар | 216,8 | 135,5 | 230,3 | 149,7 | | 230,2 | 151,3 | 242,8 | | 142,0 | 83,0 | 17,2 |
| Солтүстік Қазақстан | 138,1 | 94,3 | 167,4 | 114,3 | | 183,0 | 115,0 | 180,2 | | 97,7 | 67,1 | 12,5 |
| Түркістан | - | - | - | - | | 1 967,7 | 634,2 | 1 915,2 | | 588,7 | 423,1 | 57,7 |
| Шығыс Қазақстан | 838,7 | 538,0 | 875,7 | 551,1 | | 801,0 | 527,7 | 813,3 | | 516,2 | 735,1 | 400,6 |
| Нұр-Сұлтан қаласы | 626,4 | 170,2 | 831,0 | 200,3 | | 741,3 | 266,7 | 832,9 | | 273,6 | 181,8 | 46,2 |
| Алматы қаласы | 319,8 | 82,2 | 344,8 | 122,9 | | 368,0 | 94,5 | 461,2 | | 151,7 | 167,2 | 86,6 |
| Шымкент қаласы | - | - | - | - | | 11,9 | 6,4 | х | | х | 2,6 | 0,1 |

**ҚР ауылды жерлерде музейлерге келушілер саны**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| мың адам |  | | | |  | | | | тыс.человек | | | |
|  | 2016 | | 2017 | | | 2018 | | 2019 | | | 2020 | |
| барлығы | одан – балалар | барлығы | одан – балалар | | барлығы | одан – балалар | барлығы | | одан – балалар | барлығы | одан – балалар |
| **Қазақстан Республикасы** | 1 004,4 | 470,6 | 1 110,8 | 476,6 | | 1 268,3 | 471,2 | 1 397,4 | | 536,6 | 429,3 | 117,9 |
| Ақмола | 170,6 | 58,7 | 157,3 | 60,2 | | 157,8 | 42,3 | 164,2 | | 68,6 | 64,0 | 22,0 |
| Ақтөбе | 64,0 | 32,0 | 69,7 | 35,6 | | 71,2 | 37,8 | 73,0 | | 39,6 | 7,2 | 3,3 |
| Алматы | 53,1 | 26,7 | 70,9 | 31,0 | | 92,6 | 40,4 | 107,5 | | 58,2 | 36,5 | 14,0 |
| Атырау | 32,3 | 13,3 | 46,9 | 13,6 | | 52,4 | 11,1 | 65,4 | | 21,2 | 17,5 | 5,8 |
| Батыс Қазақстан | 41,9 | 21,9 | 47,5 | 25,1 | | 47,5 | 22,6 | 48,9 | | 18,3 | 23,6 | 8,5 |
| Жамбыл | 28,1 | 18,1 | 30,5 | 18,7 | | 31,4 | 17,2 | 35,4 | | 22,5 | 13,5 | 6,9 |
| Қарағанды | 70,7 | 44,3 | 71,1 | 45,4 | | 43,9 | 25,6 | 43,4 | | 24,0 | 7,5 | 3,9 |
| Қостанай | 93,0 | 53,3 | 95,9 | 52,7 | | 96,2 | 53,8 | 97,1 | | 55,6 | 33,4 | 5,7 |
| Қызылорда | 39,0 | 27,5 | 46,8 | 31,0 | | 53,2 | 33,4 | 58,4 | | 36,9 | 16,1 | 8,9 |
| Маңғыстау | 19,1 | 11,8 | 27,0 | 15,2 | | 25,1 | 13,0 | 21,9 | | 14,4 | 6,6 | 2,1 |
| Оңтүстік Қазақстан | 320,4 | 122,2 | 368,8 | 101,5 | | - | - | - | | - | - | - |
| Павлодар | 42,3 | 22,8 | 35,7 | 20,9 | | 39,4 | 22,8 | 39,9 | | 19,4 | 11,8 | 3,9 |
| Солтүстік Қазақстан | 12,0 | 5,8 | 12,9 | 5,9 | | 15,7 | 6,6 | 22,5 | | 9,4 | 6,9 | 2,8 |
| Түркістан | - | - | - | - | | 505,1 | 121,9 | 577,6 | | 126,4 | 163,7 | 16,2 |
| Шығыс Қазақстан | 18,0 | 12,3 | 29,9 | 19,7 | | 36,7 | 22,6 | 42,2 | | 22,1 | 21,0 | 13,9 |

**ҚР музейлерге келушілер саны (1000 адам басына шаққанда, 2020 ж.)**



ҚР музейлерде өткізілген экскурсиялар және дәрістер саны

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| бірлік |  | | | |  | | | |  | | | |
|  | 2016 | | 2017 | | | 2018 | | 2019 | | | 2020 | |
| экскурсиялар саны | лекциялар саны | экскурсиялар саны | лекциялар саны | | экскурсиялар саны | лекциялар саны | лекциялар саны | | экскурсиялар саны | экскурсиялар саны | лекциялар саны |
| **Қазақстан Республикасы** | 145 474 | 13 484 | 153 665 | 13 440 | | 168 004 | 13 486 | 181 431 | | 13 990 | 62 762 | 6 972 |
| Ақмола | 5 142 | 472 | 5 827 | 567 | | 6 909 | 589 | 6 961 | | 549 | 1 878 | 209 |
| Ақтөбе | 6 407 | 1 171 | 6 568 | 1 242 | | 6 850 | 1 264 | 6 987 | | 1 261 | 1 833 | 210 |
| Алматы | 3 800 | 565 | 4 616 | 547 | | 5 429 | 753 | 8 049 | | 948 | 3 207 | 428 |
| Атырау | 4 119 | 284 | 3 511 | 271 | | 6 817 | 315 | 3 675 | | 292 | 1 245 | 93 |
| Батыс Қазақстан | 7 476 | 210 | 7 824 | 263 | | 7 848 | 287 | 8 087 | | 250 | 3 887 | 125 |
| Жамбыл | 3 319 | 1 095 | 3 569 | 1 128 | | 3 080 | 941 | 6 404 | | 608 | 2 884 | 344 |
| Қарағанды | 13 919 | 1 560 | 14 355 | 1 592 | | 14 372 | 1 637 | 14 707 | | 1 676 | 5 037 | 566 |
| Қостанай | 10 124 | 675 | 10 229 | 692 | | 10 639 | 715 | 10 713 | | 723 | 3 695 | 439 |
| Қызылорда | 9 470 | 829 | 9 966 | 789 | | 10 375 | 809 | 12 304 | | 876 | 6 076 | 850 |
| Маңғыстау | 2 633 | 178 | 2 800 | 180 | | 3 021 | 111 | 3 076 | | 103 | 1 056 | 20 |
| Оңтүстік Қазақстан | 26 718 | 2 079 | 22 342 | 1 966 | | - | - | - | | - | - | - |
| Павлодар | 4 822 | 1 558 | 4 209 | 1 574 | | 4 055 | 1 487 | 4 666 | | 1 519 | 2 074 | 1 139 |
| Солтүстік Қазақстан | 2 132 | 430 | 2 395 | 442 | | 2 797 | 354 | 3 581 | | 927 | 1 030 | 337 |
| Түркістан | - | - | - | - | | 28 099 | 1 941 | 26 443 | | 1 939 | 9 667 | 536 |
| Шығыс Қазақстан | 19 262 | 1 904 | 19 649 | 1 804 | | 20 018 | 1 827 | 21 022 | | 1 843 | 8 484 | 1 411 |
| Нұр-Сұлтан қаласы | 19 901 | 99 | 26 765 | 167 | | 29 892 | 96 | 35 502 | | 156 | 7 159 | 111 |
| Алматы қаласы | 6 230 | 375 | 9 040 | 316 | | 7 325 | 307 | 9 014 | | 299 | 3 506 | 150 |
| Шымкент қаласы | - | - | - | - | | 478 | 53 | х | | х | 44 | 4 |

ҚР музейлердің көрме қызметі (2020 ж.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| бірлік |  |  | | | |  | | |
|  | Көрмелер саны | Оның ішінде | | | | | | |
| музейде өткізілген көрмелер саны | оның ішінде | | музейден тыс өткізілген көрмелер саны | | | одан - шет елде |
| жекеменшік қорлардан | басқа да қорлардан тарту арқылы |
| **Қазақстан Республикасы** | 4 058 | 3 111 | 2 943 | 168 | 947 | | 7 | |
| Ақмола | 208 | 147 | 140 | 7 | 61 | | - | |
| Ақтөбе | 217 | 182 | 171 | 11 | 35 | | x | |
| Алматы | 376 | 321 | 301 | 20 | 55 | | - | |
| Атырау | 97 | 84 | 84 | - | 13 | | - | |
| Батыс Қазақстан | 131 | 114 | 111 | x | 17 | | - | |
| Жамбыл | 366 | 305 | 305 | - | 61 | | - | |
| Қарағанды | 362 | 317 | 301 | 16 | 45 | | x | |
| Қостанай | 551 | 397 | 371 | 26 | 154 | | - | |
| Қызылорда | 313 | 248 | 248 | - | 65 | | - | |
| Маңғыстау | 42 | 26 | 26 | - | 16 | | - | |
| Павлодар | 306 | 250 | 238 | 12 | 56 | | - | |
| Солтүстік Қазақстан | 101 | 98 | 92 | 6 | 3 | | - | |
| Түркістан | 330 | 258 | 258 | - | 72 | | - | |
| Шығыс Қазақстан | 507 | 225 | 215 | 10 | 282 | | - | |
| Нұр-Сұлтан қаласы | 72 | 64 | 45 | 19 | 8 | | 3 | |
| Алматы қаласы | 74 | 71 | 33 | 38 | 3 | | - | |
| Шымкент қаласы | 5 | 4 | 4 | - | 1 | | - | |

Музейлердің ақпараттық-коммуникациялық технологияларының бар болуы

|  |  |  |  |  |  |  |
| --- | --- | --- | --- | --- | --- | --- |
| бірлік |  | | | | | |
|  | | 2016 | 2017 | 2018 | 2019 | 2020 | |
| Интернет желісіне қол жетімділігі бар музейлер саны | | 191 | 203 | 213 | 224 | 227 | |
| одан – технологиялар (Wi-Fi) арқылы | | 58 | 73 | 78 | 101 | 114 | |
| Компьютерлер саны | | 2 355 | 2 512 | 2 518 | 2 648 | 2 823 | |
| Интернет-ресурстың бар болуы | | 137 | 149 | 155 | 165 | 167 | |
| Сандық форматқа енгізілген экспонаттар саны | | 263 722 | 297 584 | 356 795 | 427 780 | 17 844 | |

2020 жылы музейлердің ақпараттық-коммуникациялық технологияларының бар болуы

|  |  |  |  |  |  |  |
| --- | --- | --- | --- | --- | --- | --- |
| бірлік |  | | |  | |  |
|  | | Интернет желісіне қол жетімділігі бар музейлер саны | Одан | Компьютерлер саны | Интернет-ресурстың бар болуы | Сандық форматқа енгізілген экспонаттар саны |
| сымсыз технологиялар (Wi-Fi) арқылы |
| **Қазақстан Республикасы** | | 227 | 114 | 2 823 | 167 | 403 350 |
| Ақмола | | 14 | 11 | 128 | 11 | - |
| Ақтөбе | | 18 | 7 | 153 | 15 | 16 836 |
| Алматы | | 29 | 15 | 151 | 22 | 3 |
| Атырау | | 8 | 6 | 81 | 6 | 4 519 |
| Батыс Қазақстан | | 9 | 6 | 89 | x | x |
| Жамбыл | | 16 | 6 | 96 | 10 | 22 094 |
| Қарағанды | | 20 | 11 | 177 | 18 | 10 825 |
| Қостанай | | 10 | 3 | 147 | 10 | 71 485 |
| Қызылорда | | 14 | 8 | 73 | 2 | 3 693 |
| Маңғыстау | | 6 | 6 | 71 | 2 | - |
| Павлодар | | 8 | 3 | 105 | 8 | 18 150 |
| Солтүстік Қазақстан | | 10 | 5 | 62 | 9 | - |
| Түркістан | | 25 | 7 | 236 | 22 | 17 746 |
| Шығыс Қазақстан | | 17 | 4 | 308 | 17 | 118 705 |
| Нұр-Сұлтан қаласы | | 7 | 4 | 634 | 6 | 39 827 |
| Алматы қаласы | | 15 | 11 | 294 | 7 | 71 053 |
| Шымкент қаласы | | 1 | 1 | 18 | 1 | - |

ҚР музей ғимараттарының (үй-жайларының) техникалық жағдайы (2020 ж.)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| бірлік |  | | | | |  | | |  | | |
|  | | Музей ғимараттарының  (үй-жайларының) саны | | Үйлердің (үй-жайларының) жалпы санынан | | | | | | | |
| жылытылмайтын ғимараттарда (үй-жайларда) | | | күрделі жөндеуді талап етеді | | | апатты жағдайда тұрған | |
| барлығы  о | одан - ауылды жерлерде | барлығы | одан - ауылды жерлерде | | барлығы | одан - ауылды жерлерде | | барлығы | одан - ауылды жерлерде |
| **Қазақстан Республикасы** | | 427 | 135 | 29 | 8 | | 7 | 8 | | 32 | - |
| Ақмола | | 21 | 27 | - | - | | 5 | - | | 3 | - |
| Ақтөбе | | 18 | 1 | - | - | | - | - | | 3 | - |
| Алматы | | 31 | 13 | - | - | | - | 1 | | 6 | - |
| Атырау | | 17 | 11 | - | - | | - | - | | - | - |
| Батыс Қазақстан | | 32 | 23 | 6 | 6 | | x | - | | - | - |
| Жамбыл | | 17 | 7 | - | - | | - | - | | - | - |
| Қарағанды | | 26 | 12 | x | 1 | | - | 1 | | x | - |
| Қостанай | | 13 | 3 | - | - | | - | - | | 3 | - |
| Қызылорда | | 18 | 8 | - | - | | x | 2 | | 4 | - |
| Маңғыстау | | 9 | 4 | - | - | | - | - | | - | - |
| Павлодар | | 18 | 3 | - | - | | - | - | | 5 | - |
| Солтүстік Қазақстан | | 19 | 6 | x | - | | - | - | | - | - |
| Түркістан | | 41 | 13 | 14 | 1 | | - | 4 | | 5 | - |
| Шығыс Қазақстан | | 120 | 4 | - | - | | - | - | | - | - |
| Нұр-Сұлтан қаласы | | 8 | - | x | - | | - | - | | - | - |
| Алматы қаласы | | 18 | - | - | - | | - | - | | 2 | - |
| Шымкент қаласы | | 1 | - | 1 | - | | - | - | | - | - |

Қазіргі заманғы музейлер қызметі қоғамдық институт ретінде әлеуметтік қоғамдық-экономикалық жағдайға сай жүргізілуде. Қазіргі заманғы музейлердің құрылымы, ұйымдастырылуы және қызметі негізінен сол қор жинағының бағыты мен мазмұнына сай қалыптасады. Музейлердің ғылыми-зерттеу жұмысының негізгі міндеті – коллекцияларды жүйелеу және зерттеу болып табылады. Оның нәтижесі музей қорындағы шығармалардың толық каталогында, ғылыми мақалаларда, музей жолсеріктерінде, буклеттерінде, арнайы ғылыми-көпшілік кітаптарда көрініс табады. Музейлер қазіргі таңда ғылыми-зерттеу бағыттарының тақырыптары аясында симпозиумдар, семинарлар, конференциялар өткізуді жүйелі жолға қойған. Музейлер тәжірибесінде мемлекеттер арасында мәдениет ісіндегі тәжірибе алмасу аясында мәдени диалог ретінде музей қорындағы коллекциялар көрмесін ұйымдастыру ісі қалыптасқан. Қазіргі таңдағы музейлердің білім беру ісі экскурсиялар, экскурстар, лекторилер жүргізу сияқты дәстүрлі бағыттарымен қатар, семинар – тренинг, конкурстар, фестивальдер, брефингтер, түрлі тұсаукесерлер, кинокөрсетілімдер, түсірілімдер т.б. өткізуден көрінеді. Музейлер ғимараты ғылыми арнайы жабдықталған кешенді орындармен, ғылыми-көмекші бөлімдермен, экспозициялық залдармен, қор сақтау орындарымен, көрме залдарымен, реставрациялық шеберханалармен, ғылыми кітапханамен, т.б. жабдықталады. Әлемдегі және еліміздегі музейлер жүйесін қазіргі өскелең заман талабына сай жетілдіру мен өркендетудің бірден бір жолы оның ғылыми-зерттеу негізін нығайтудан да көрінеді.

**Бекіту сұрақтары:**

Музеологияның арнайы ғылыми пән ретіндегі зерттеу бағыттары?

Музейлер типін классификациясы қандай критерийлерге орай жасалады?

Музейлердің ақпараттық кеңістіктегі қызметінің түрлері мен мақсаты қандай?

**Әдебиет:**

Тишкин А.А., Гребенникова Т.Г. Основы музеологии: учебное пособие. – Барнаул: Изд-во Алт. ун-та, 2013. – 214 с.

Музеология и основы музейного дела: библиографический указатель (1929-2006 гг.) / АлтГУ, ИФ, КАЭИ, НБ, БО ; сост.: Т.Г. Горбунова, Е.В. Евглевская, А.А. Тишкин. – Барнаул: Изд-во Алт. гос. ун-та, 2006. – 39 с.

Қазақстан Республикасындағы мәдениет. 2016 – 2020. Статистикалық жинақ. – Нұр-Сұлтан 2021